cyanic-selkie/wikianc huggingface dataset:
Финале на Купот на европските шампиони во 1959 година
Финале на Купот на европските шампиони во 1959 година — четврт финален натпревар во сеевропското фудбалско натпреварување, при Европскиот куп, денес познат како Лига на шампионите на УЕФА. На финалето се натпреварувале ФК Реал Мадрид од Шпанија и ФК Ремс од Франција. Натпреварот се оддржал на стадионот во Некарштадион во ЁШтуткарт на 3 јуни 1959 година пред 80.000 публика. Натпреварот завршил со резултат 2–0 во корист на Реал Мадрид, освојувајќи го нивниот четврт по ред Европски куп победувајќи го Ремс вторпат во четири години, по победата во финалето 1956 година. Мадрид го добил натпреварот со головите на Енрике Матеош и Алфредо ди Стефано.
Power (песна на Кање Вест)
Power (стилизирано POWER) е сингл од американскиот хип-хоп артист и продуцент Кање Вест, издаден како петти сингл од неговиот петти студиски албум My Beautiful Dark Twisted Fantasy. Песната е издадена на 28 мај 2010 година и содржи примерок од песната 21 Century Schizoid Man од англискиот прогресивен рок бенд Кинг Кримсон. POWER беше номинирана за Греми награда за најдобра рап соло изведба. Песната е долга 4:53 минути.
Молат
Молат Molat, Melada — хрватски остров во Јадранското Море. Се наоѓа во близина на Задар, југоисточно од Ист, одвоен од теснецот Запунтел. Островот има површина од 22,82 км2.
Населени места на островот се: Молат (население 107), Запунтел (42) и Бргуље (48), и се наоѓаат во внатрешноста на островот. Главни индустрии на островот се земјоделството, овчарството, риболовот и туризмот.
Стара историја
Молат бил населен од камено време. Во Леденице кај пристаништето Запунтел, на далечниот север од островот, во Запунтелско Поле и на исток од селото Молат, од тоа време се пронајдени повеќе варовнички предмети. Според името на островот може да се заклучи дека бил населен во неолитската ера од страна на пред-Индоевропската популација. Оваа форма на име е распространето во Средоземното Море: Мљет, Малта (остров Вели Дрвеник, островот јужно од Сицилија).
За островот не постојат наоди од бронзеното време. Од железното време имало четири илирски тврдини: Локардиник, Грачина, Стража и Кнежак. Во внатрешноста на тврдината имало предмети од печена земја, варовнички предмети, остатоци од храна (коски, полжави и школки). Исто така, пронајдени се 8 камени гробници. Садовите за грнчарија увезени од јужна Италија биле пронајдени во Грацини кај Бргуље.
Во римско време, локалното либурско население живеело сосема автохтоно. Постоењето на римското население е потврдено од топонимите: Карстул, Бавкул, Макнар, Трамерка, Бргуље.
Среден век
По пристигнувањето на Словените помеѓу 7 и 10 век, Хрватите постепено го асимилирале месното население. Во тоа време се појавиле првите записи за островот. Најстарото споменување го наведува Константин VII Порфирогенет околу 950 година. Името Мелата се споменува во 1073, 1151, 1195, 1381 година. Запунтел првпат се споменува во 1450 како пристаниште Санпонтело, а Бргуље за првпат се споменува во 1527 година кога бил спроведен првиот венецијански попис.
По освојувањето на Задар од страна на Република Венеција во 1409 година, Молат станал венецијански имот кој бил изнајмуван на годишно ниво. За првите 250 години, закупецот се менувал релативно често. Тие не ги имале предвид интересите на населението, но се обиделе да постигнат колку што е можно поголем профит, првенствено со намалување на шумите. Задарскиот благородник, Зуане Пикарди ја вовел забраната за сечење дрво за населението и вовел парична казна од 25 дукати за оние кои нема да го пичитуваат тоа. Семејството земјопоседник Лантане со островот владееле најдолго, од 1640 до крајот на 19 век, кога семејството Абелиќ го купил нивниот имот. Семејството Лантане понекогаш живееле во мала, висока ѕидна палата во селото Молат (изградена во 1664 година, по Втората светска војна до 1990 година била ресторан, денес е занемарена). Главниот производ на островот било виното, а се занимавале и со жито, грав, леќа, смокви, сирење, ракија, кожи, риби и други.
Островот бил ограбен од разни пирати, а топонимите Стража и Стразица (Мала Стража) сведочеле за обидите за заштита. Било забележано дека Турците го ограбиле островот во 1571 година, а во 1684 година киднапирале и заробиле 20 жители.
Во 1666 година жителите на островите одоколината се пожалиле за високите даноци, но немале никаков успех. Тарифите станале уште повисоки.
Нова историја
На почетокот на 19 век, англиските затвореници го нападнале островот неколкупати; на пример, во 1810 година тие ја ограбиле и го запалиле куќата на папскиот свештеник.
За време на Втората светска војна во 1942 година, италијанските фашисти на Молат основале логор во заливот Јази, каде што 20.000 луѓе биле затворени, а 350 убиени.
По Втората светска војна до денес, населението се занимава со туризам, риболов и земјоделство. Денес, основното училиште (отворено во 1880 година) е затворено, бидејќи на островот нема деца.
Сродна душа
Сродна Душа (португалски: Alma Gemea), е историска бразилска теленовела. Серијата е снимена во Бразил во текот на 2005 година, со 150 епизоди. Серијата е сместена помеѓу 1928 и 1948 година. Првата епизода достигнала гледаност од 35% а последната 43% од населението.
Синопсис
Кога тие двајца ќе се запознаат, ќе се роди љубов на прв поглед. Во многу кратко време, тие двајца се венчаат и добиваат дете. Меѓутоа, на денот кога Луна има премира на својата претстава каде таа е главна балерија, во театарот Муниципал во Сао Паоло и на тој ист ден кога Рафаел и поклонува бела ружа, се слуќува трагедија. Да се вратиме малку назад.... Од толку среќа, се нашол и натрапник, Кристина, роднината на луна и гувернертка во куќата, огорчена и чувствува како над неа се случила неправда. Луна е богата и венчана за Рафаел – сето она што Кристина само би можела да го посакува, а освен тоа Луна го наследила и скапоцениот накит кој го носела на денот на премиерата. Сета таа брачна идила е прекината после премиерата, кога Луна и Рфаел на излезот од театарот ги дочекуваат двајца бандити, од кој еден е обожавател на Кристина, и го краде скапоцениот накит. Рафаел, како би ја одбранил Кристина, реагира. Луна предвидувајќи како нејзиниот маж ќе биде ранет, се фрла на неговото тело и куршумот завршува кај неа. Луна итно е одвезена во болница, но не издржува и умира. Додека Рафаел очајува поради смртта на неговата жена, во другиот крај на државата во исто време се раќа Серена – ќерка на една Индијанка. Серена пораснува во индијанско племе и многу чудно се однесува. Понекогаш таа со часови го гледа езерото и во водата секогаш гледа еден цвет – бела ружа. Кога не го прави тоа, Серена дизајнира огромна куќа каква не постои во регионот, што привлекува внимание кај професорката Клејда. Клејда не може да ги објасин чудните појави кои и се случуваат на Серена и ги нарекува мистерија. Но, патријархот и објаснува дека внатре во Серена секој ден расти еден сон. Ако тој сон продолже да расте, таа кога ќе порасне, мора да отиде во потрака по сонот. Годините минуваат, Серена пораснува, а Рафаел никогаш не ја заборавил Луна. Се претвора во ладен, озбилен човек, затворен во севе, и веќе никогаш не успеал да одгледа ниту една ружа. Серена, сега веќе девојка, добива брачна понуда од Индијанецот Хосе Аристедес, но после што и умира мајка и, таа оди во потрага по сонот. Серена отпатува во Сао Паоло, и се вработува како слугинка во куќата на Рафаел. Кога Серена го погледнува Рафаел, открива дека го познава, но никоако не може да се сети од каде. Рафаел е вознемирен и се однесува безобразно. Серена чувствува необјаслива врска со куќата на Рафаел, а кога налетува на Фелипе, синот на Луна, чувствува неверојатен мајчински истинкт. И така почнува оваа голема приказна Серена и Рафаел, секогаш со силна врела мистерија, полна со необјасливи случувања и секогаш набиени со големи емоции.
Премиер лига на Англија 2012-2013
Сезоната 2012-2013 во Премиер лигата била 21-ва сезона од основањето на Премиер лигата во 1992. Сезоната започнала на 18 август 2012, а завршила на 19 мај 2013.
Титулата ја освоил Манчестер Јунајтед. Најдобар стрелец бил Робин ван Перси (Манчестер Јунајтед) со 26 постигнати гола.
Коронарна артериска болест
Коронарната артериска болест (КАБ; наречена и атеросклеротична срцева болест) е резултат од акумулација на атероматозни плаки (овие плаки се создадени од холестерол, макрофаги итн.) кои се наоѓаат во ѕидовите на коронарните артерии кои го хранат миокардот (срцевиот мускул) со кислород и нутритиенти. Растењето на овие плаки во луменот на артериите предизвикува стеснување со што се намалува нејзиниот пречник. Иако КАБ е најчестата причина за коронарна срцева болест, сепак и други фактори придонесуваат за нејзиното развивање.
КАБ е најчестата причина за смрт низ целиот свет. Симптомите и знаците на оваа болест се манифестираат во напреднатиот стадиум,повеќето пациенти се асимптоматски со декади додека болеста прогредира до драматичен исход како што е срцев удар. Низ годините некои од овие атероматозни плаки можат да руптурираат и да го активираат и коагулацискиот систем со што ќе го ограничат протокот на крв во срцевиот мускул. Болеста е честа причина за ненадејна смрт, помеѓу мажи и жени над 20 години. Според Гинисовата книга за рекорди, Северна Ирска е земја со најголем број на заболени од КАБ, за разлика од Масаите во Африка кои скоро и да ја немаат оваа болест.
Како што напредува болеста и се зголемува стеснувањето на луменот на коронарните артерии се развиваат симптомите коишто се последица од исхемија на срцевиот мускул. Во симптоми спаѓаат градна болка, која се јавува при напор во полесните форми, а во мирување во потешките и понапреднати стадиуми на болеста, пулмонарен едем кој исто се јавува во потешките случаи како последица на срцева декомпензација.
Потребно е да се направи разлика меѓу исхемија и инфаркт. Исхемијата значи дека количеството крв кое доаѓа до срцето не е доволно да ги задоволи неговите потреби. Кога миокардот ќе стане исхемичен, тој не може да функционира оптимално. Доколку се намали исхемијата,промените се реверзибилни. Инфарктот е иреверзибилна смрт на миокардниот мускул која е последица на тотален прекин на крвоснабдувањето. Кај пациентот атероматозната плака може да руптурира во било кој стадиум и да доведе до акутна животозагрозувачка состојба како миокарден инфаркт.
Патофизиологија
Ограниченото крвоснабдување на срцето предизвикува исхемија (изгладнување на клетките како последица на намалено количество кислород) кај миоцитите. Тие може да некротизираат и ова се нарекува миокарден инфаркт (или народно кажано срцев удар). Ова води до оштетување на срцевиот мускул, негова смрт и подоцна олузнување на миокардот без можност за негова поправка.Хроничната напредна стеноза на коронарните артерии може да обезбеди постојана исхемија која ќе води до вентрикуларни аритмии,кои во потешките случаи ќе довeдат до вентрикуларна фибрилација и смрт.
Градна болка
Ангина која е променлива во интензитет,карактер и честота е наречена нестабилна. Оваа ангина им претходи на инфарктите и за нејзино третирање е потребна ургентна медицинска помош. Може да се третира со кислород, интравенски нитроглицерин и аспирин. Може да се изведат и интервентни процедури како што е ангиопластика.
Специјална патофизиологија
Типично,коронарната артериска болест се добива кога мазната,еластична коронарна артерија (артерија која носи крв до срцевиот мускул) ќе развие атеросклероза. Со атеросклероза ѕидот на артеријата е цврст,нееластичен и содржи калциумски депозити,масти со абнормален инфламаторен одговор кои заедно формираат плака. Депозитите на калциум фосфати (хидроксиапатити)во мускулниот слој на крвните садови се важни не само за нивното стврднување туку и за првите фази во развитокот на атеросклерозата.Ова може да се забележи кај таканаречен метастатски механизам на калцификација кој се јавува кај хронична бубрежна инсуфициенција и хемодијализа (Rainer Liedtke 2008). Иако овие пациенти патат од бубрежна болест скоро 50 проценти умираат од срцева болест.Плаките наликуваат на избочувања кои протрудираат во луменот на артеријата и предизвикуваат парцијална обструкција.Пациентите со коронарна артериска болест можат да имаат една до две плаки или пак да ги имаат повеќе дистрибуирани по должината на коронарните артерии.Како и да е во медицината постои термин “Кардијален синдром Х”, кој ги опишува градната болка (ангина пекторис) и дискомфортот во градите кај луѓе кои не покажуваат блокада во поголемите коронарни артерии при направен ангиограм (коронарен ангиограм).
Не е познато што го предизвикува “Кардијален синдром Х” кој веројатно е последица на повеќе причини.Денес,се шпекулира дека главниот фактор за “Кардијален синдром Х” е “микроваскуларна дисфункција”. Терминот “микроваскуларна” се однесува на многу мали крвни садови кои во овој случај се (артериоли, капилари). Истражувањата покажале дека луѓето со “Кардијален синдром Х” имаат зголемена перцепција за болка, што значи дека кај нив таа е поинтензивна од онаа што се јавува кај просечен човек.
Голем број на жени имаат различен приказ на коронарната арттериска болест.Ретко, жени со “Кардијален синдром Х” имаат типични симптоми на ангина кои не се асоцирани со атероматозни плаки т.е локализираните блокади се одсутни.Научниците шпекулираат дека крвните садови кај овие жени се дифузно абнормални.Некои дури тврдат дека плаката го зафаќа целиот ендотел на артеријата кој се соединува со мускулниот слој и го зацврстува ѕидот без притоа да имаат какви било докази за ваквите случувања.При кардијална катетеризација нивните коронарни артерии изгледаат нормално,иако може да имаат помал пречник кој исто така може да се смета за нормален наод поради фактот дека жените имаат помали коронарни садови од мажите.
Досега не е забележано “Кардијален синдром Х” да предизвикува акутни срцеви удари (миокардни инфаркти).Прогнозата со синдром Х коронарна болест е подобра од атеросклерозна коронарна болест иако не е целосно доброќудна промена. Сè уште не е целосно јасно зошто жените повеќе патат од овој синдром отколку мажите;иако,хормоните и други ризични фактори кои се јавуваат кај жените може да играат улога. Женските крвни садови се изложени на различни нивоа на естроген во тек на нивните животи,најпрво преку нормалниот менструален циклус а потоа и преку менопауза кога се намалуваат нивоата на хормонот во крвта.Естрогенот има ефект на тоа како крвните садови се шират и стеснуваат и како тие реагираат на повреда,па затоа промената на естрогенот во крвта значи промена на реактивитетот на крвните садови. Ендотелната дисфункција е мултифакториелна кај овие пациенти па ризичните фактори како хипертензија, хиперхолестеролемија, дијабетес мелитус и пушење придонесуваат за нејзино настанување.Повеќето од пациентките со Синдром Х се постменопаузални жени,па затоа дефициенцијата на естроген е ставена како еден од ризичните фактори.Како надополнување на промената на хормоните тука се и други фактори кои се јавуваат само кај жените како прееклампсија (проблем асоциран со висок крвен притисок во тек на бременост) и раѓање на недоносено бебе.Освен кај овие состојби,женскиот род е помалку погоден од срцеви болести благодарение на естрогенот.
IC 747
IC 747 — галаксија во соѕвездието Девица, заведена во Новиот општ каталог на длабоконебесни тела.
Откривање
Објектот е откриен на 15 мај 1893 година од страна на Стефан Жавел.
Податоци од набљудување
Според морфолошката класификација на галаксиите, IC 747 е од видот E5. Видливиот сјај со голо око изнесува 13,6 mag, а оној во рамките на интервалот од минималната до максималната честота 14,6 mag, додека површинскиот сјај изнесува 13,2 m/лм2. IC 747 има привидни димензии од 1,1' х 0,6'.
Астрономски податоци
Објектот е од епохата Ј2000.0. Неговата ректасцензија, односно аголот измерен меѓу еклиптиката и небесниот екватор со теме во пролетната точка, изнесува 13 ч 10 м 36,9 с, а неговата деклинација, односно висината на лакот на тој агол, -4° 29' 7".
Други поделби
Проучување на IC 747 е вршено од повеќе истражувачи, па поради тоа е вклучен и во други познати збирки според различн критериуми на поделба. Така, во Каталогот на најважните галаксии (PGC), објектот се среќава со ознаката 45725.
NGC 2204
NGC 2204 — расеано ѕвездено јато во соѕвездието Големо Куче, заведено во Новиот општ каталог на длабоконебесни тела.
Објектот бил предмет и на други истражувања, па освен како NGC 2204 се споменува и како OCL 572, ESO 556-SC7.
Откривање
Објектот е откриен на 26 февруари 1783 година од страна на Каролина Хершел, со помош на рефлекторски телескоп, чијашто леќа имала пречник од 4,2 см.
Податоци од набљудување
Според морфолошката класификација на галаксиите, NGC 2204 е од видот III3m. Видливиот сјај со голо око изнесува 8,6 m. NGC 2204 има само една позната привидна димензија, која изнесува 10'.
Астрономски податоци
Објектот е од епохата Ј2000.0. Неговата ректасцензија, односно аголот измерен меѓу еклиптиката и небесниот екватор со теме во пролетната точка, изнесува 6 ч 15 м 33 с, а неговата деклинација, односно висината на лакот на тој агол, - 18° 39' 54".
Други поделби
Проучување на NGC 2204 е вршено од повеќе истражувачи, па поради тоа е вклучен и во други познати збирки според различн критериуми на поделба. Така, во Каталогот на најважните галаксии (PGC), објектот се среќава со ознаката. Во рамките на атласот на длабокото небо, Уранометрија 2000.00, објектот припаѓа на групата означена со бројот 317; додека во Каталогот на основни ѕвезди (GSC) е групиран под бројот 5937. Објектот е забележан и во фотографското истражување спроведено од Паломарската опсерваторија во 1958 година, каде што се споменува во групата под број 894.
PlayStation 3
PlayStation 3 (プレイステーション3 Pureisutēshon Surī; официјално рекламиран како PS3 ) е третата конзола за видеоигри на Sony Computer Entertainment и е наследник на PlayStation 2 конзолата од генерацијата на PlayStation конзоли. Конзолата беше развивана во соработка со Foxconn и ASUSTeK, а користи графички обработувач од NVIDIA. PlayStation 3 е во конкуренција со конзолите Xbox 360 на Microsoft и Wii на Nintendo како дел од натпреварот помеѓу конзолите од седмата генерација. Голема новина што го разликува PlayStation 3 од неговите предци е неговата PlayStation Network Интернет платформа што ја надвладеа поранешната политика на Sony околу овозможувањето играње на Интернет за играчите на видеоигрите. Други големи новини се можностите за мрежно поврзано играње со корисниците на PlayStation Portable мини конзолата, како и можноста да ги чита оптичките дискови од најновата генерација Blu-ray Disc.
PlayStation 3 за првпат се појави во продажба на 11 ноември 2006 во Јапонија, на 17 ноември 2006 во Северна Америка, на 16 март 2007 во Обединетото Кралство и Ирска, и на 23 март 2007 во останатите држави во Европа и Океанија.
Две изданија од конзолата беа објавени:
(изданието со 20 GB не беше издадено во Европа и Океанија).
Од тогаш, конзолата претрпи неколку промени во изданијата во кои е продавана, од кои најзабележливата е претставувањето на новото Slim издание во септември 2009.
Историја
Sony официјално и го претстави PlayStation 3 на јавноста на 16 мај 2005 за време на Electronic Entertainment Expo (E3) конференцијата. Иако не беше претставена функционална верзија на конзолата на Е3, ниту на Tokyo Game Show во септември 2005, сепак беа извршени некои демонстрации и на двата настани, како на пример PC и PS3 верзиите на Metal Gear Solid 4: Guns of The Patriots. Исто така беа покажани и некои спецификации на конзолата. Системот првично беше планирано да има две HDMI порти, три мрежни Ethernet порти и шест USB порти, но сепак како што беше прикажано на Е3 2006 системот претрпе измени користејќи само една HDMI порта, како и само една мрежна порта, а бројот на USB порти беше намален од шест на четири, најверојатно за да се намалат потрошувачките цени.
Исто така беа најавени две конфигурации на системот: изданието Basic со тврд диск со капацитет од 20GB и изданието Premium со тврд диск со капацитет од 60GB. Premium изданието беше единственото со HDMI порта, Wi-Fi Интернет и хроматска надворешна изработка, со логото во сребрена боја сместено на средината. Беше најавено дека конзолата ќе излезе во продажба во Јапонија на 11 ноември 2006, а во Северна Америка и Европа на 17 ноември 2006, но на 6 септември 2006 Sony објави дека PAL регионите, Европа и Океанија ќе мора да почекаат до март 2007 поради немање доволно диоди користени во Blu-ray уредот. На Tokyo Game Show на 22 септември 2006 Sony најави дека и Basic изданието ќе доаѓа со HDMI порта и со сребреното лого сместено на средината, но ќе ја нема хроматската надворешна изработка и без Wi-Fi. Исто така цената на истото издание во Јапонија беше намалена за 20% и беше најавено Premium изданието со тврд диск со капацитет од 60GB со цел цените во Јапонија да бидат поприфатливи за тамошните купувачи.
За време на настанот, Sony прикажа 27 PS3 игри играни на конечната верзија на конзолата.
Лансирање
PlayStation 3 беше лансиран во продажба во Јапонија на 11 ноември 2006 во 07:00 часот. Според Media Create, во првите 24 часа од лансирањето во продажба во Јапонија, продадени биле 81.639 системи. Наскоро по лансирањето на PlayStation 3 во Јапонија, конзолата беше исфрлена во продажба и во Северна Америка на 17 ноември 2006. Извештаи за насилство за време на продажбата на првите примероци од конзолата во Северна Америка тврдат дека имало застрелан купувач, купувачи ограбени откако излегле од продавници, па дури и пукање во купувачи од возила во движење. Исто така се споменуваат и големи гужви во продавниците во ситуација во која што 60 купувачи се бореле за да дојдат до 10 конзоли. На 24 јануари 2007 Sony најави дека PlayStation 3 ќе биде исфрлен во продажба во Европа, Австралија, Океанија, Нов Зеланд, Блискиот Исток и Африка на 23 март 2007. На 7 март 2007, PlayStation 3 беше исфрлен во продажба во Сингапур. PlayStation 3 конзолата беше исфрлена во продажба во PAL регионите на 23 март 2007, при што во рок од 48 часа продадени беа околу 600.000 примероци. Конзолата беше исфрлена во продажба во Јужна Кореја на 16 јуни 2007 во единствено издание со тврд диск со капацитет од 80GB и IPTV поддршка.
PS3 Slim и ребрендирање
По шпекулации дека "потенок и послаб" модел е во производство, Sony официјално го најави PS3 CECH-2000 моделот на 18 август 2009 на Sony Gamescom прес конференцијата. Меѓу главните одлики на ова ново Slim издание на PlayStation 3 спаѓаат намалената големина и помалиот простор кој го зафаќа конзолата, како и потивкиот режим на работење. PS3 Slim беше исфрлен во продажба во септември 2009. Уште една измена кај PS3 Slim е изменетото лого, кое од PLAYSTATION 3 е изменето во PS3. Исто така, сменет е и текстот кој се прикажува на екранот при вклучување на конзолата, кој од "Sony Computer Entertainment" е изменет во "PS3".
Конфигурации
Има четири PlayStation 3 модели коишто најчесто се разликуваат по капацитетот на тврдиот диск : 20, 40, 60 и 80 GB модели. Сите системи доаѓаат со еден или два Sixaxis контролери, еден USB кабел, еден composite video/audio надворешен кабел, еден ethernet кабел (само во изданијата со тврди дискови со капацитет од 20, 60 и 80 GB) и еден кабел за електрично напојување. Опис:"1 генерација" "2 генерација" "3 генерација" "4 генерација"
'''Сите пијано црни и керамички бели модели се со глос изглед на огледало Сите модели доаѓаат со: Blu-ray/DVD/CD уред, HDMI 1.3a порта, Bluetooth 2.0, Gigabit Ethernet мрежна порта (10BASE-T, 100BASE-TX, 1000BASE-T) и PlayStation One поддршка преку софтверска емулација. Броевите на моделите се разликуваат по регион на продажба и на користење. Видете PlayStation 3 хардвер – броеви на модели за детали.'''
a Linux поддршка отстранета од firmware верзија 3.21. Видете Отстранување на "OtherOS" поддршка за детали b Керамички белиот модел е достапен само во Азија и Јапонија. c Сребрениот модел е достапен само во Азија и Јапонија. d Сивиот модел е достапен само кај MGS4 изданието. e Yakuza 3 изданието доаѓа со керамички бел модел со сив змејски дизајн. Ова издание е ограничено на 10.000 примероци. f Белиот и розовиот модел се достапни само кај јапонското издание на Final Fantasy XIII и доаѓа со розов дизајн на Final Fantasy XIII карактерот "Lightning" на куќиштето. Во споредба со 20GB изданието, изданието со тврд диск со капацитет од 60GB поседува IEEE 802.11 b/g Wi-Fi приклучок, читачи за flash картици од типот : SD/MultiMedia Card, CompactFlash Type I/Type II, Microdrive, Memory Stick/PRO/Duo и хроматска надворешна изработка. Од хардверски гледна точка, 80GB моделот исфрлен во продажба во Јужна Кореја е идентичен со 60GB моделот исфрлен во продажба во PAL регионите, со единствена разлика во капацитетот на тврдиот диск. Како Јужно Корејскиот, Европскиот и Австралискиот, така и Северно Американскиот 80GB модел не доаѓа со вграден обработувач Emotion Engine (EE) што овозможува компатибилност на конзолата со игрите наменети за PlayStation 2. Но, сепак конзолата го задржа таканаречениот Graphics Synthesizer графички обработувач што го имаше во PlayStation 2 конзолата. Emotion Engine компатибилноста беше намалена поради емулација. Моделот со тврд диск со капацитет од 40GB има две USB порти, за разлика од останатите модели коишто имаат по четири USB порти, а исто така не поседува читачи за различни мемориски картици, Super Audio CD (SACD) поддршка, како и обработувачот Graphics Synthesizer, што ја прави конзолата хардверски неспособна за да биде компатибилна со PlayStation 2 игри. До сега официјално Sony нема исфрлено додатен хардвер за 20GB моделот од типот : читачи за мемориски картици и Wi-Fi, иако сепак најавени се планови за вакви додатни компоненти наменети за конзолата во иднина. Но сепак, моделот со тврд диск со капацитет од 20GB поседува 4 USB порти, коишто можат да се искористат за приклучување на читачи на мемориски картици, како и за приклучување на опрема наменета за безжично поврзување и на Интернет. Имаше шпекулации, подоцна потврдени од страна на претседателот на Sony Computer Entertainment (SCEI), Каз Хираи, дека третата генерација на PS3 конзоли (изданието со тврд диск со капацитет од 40GB) ќе користат 65 нанометарски обработувачи Cell. Исто така има непотврдени шпекулации дека се подготвуваат модели со тврди дискови со капацитети од 120GB и 160GB, коишто би требало да бидат исфрлени во продажба во есента 2008. Шпекулираните модели, иако не доаѓаат со читачи за Memory Stick, SD и CF мемориски картици, имаат целосна компатибилност со игрите наменети за постарите конзоли од PlayStation генерацијата и би го користеле 65 нанометарскиот обработувач Cell.
Немеза
Немеза, Немесис или Немесида (грчки јазик|Νέμεσις) во старогрчката митологија е ќерка на божицата на ноќта Њукта и богот на темнината Ереб, таа е божица на одмаздата и казнувала по заслуга. Во почетокот била апстракетн поим кој означувал доделување на она што на некого му припаѓа, а подоцна персонификација на праведна лутина против се што го нарушува редот и рамнотежата во природата.
Митологија
Како ќерка на Ноќта (Никс) таа е присутна секаде каде се крши Правдата (Темида). Ја следи Стид (Аидос) и каде човечкиот род сосема биднува искварен, овие две божици засекогаш ќеја напуштат Земјата и ќе се вратат помеѓу боговите на Олимп. Немеза е строга и девствена божица. Ја казнува суетноста и горделивоста, па така го казнила и убавиот Нарцис. Ја менува судбината на луѓето и ги опоменува на умереност. Немеза луѓето ги дарувала со среќа или несреќ и тоа по нивни заслуги. По тоа таа се разликува од божиците на одмаздата Ериниите, кои само ги казнувале луѓето. И покрај тоа што ја дарувала среќата, во свакодневниот живот Немеза повеќе казнувала, а тоа е во блиска врска со постапките на луѓето и наравите. Немеза посебно ги казнувала оние личности кои ја преминале „правата мера“, т.е. оние луѓе кои не знаеле да ја ценат изненадната среќа и благосостојба и на себеси допуштиле да прават несреќа на другите. Слична улога ја имала и божицата Адрастија од фригиско потекло, која влегла во старогрчката митологија, а чие име преведено на грчки значи „онаа на која не е можно да и се побегне“.
Според еден мит, Зевс сакал да ја добие љубавта на Немеза, но таа од него бегала преку копно и море, претворајќи се во различни животни. Кога се претворила во гуска, Зевс ја стигнал, ја претворил во лабед и се соединил со неа. Од таа врска се создало сино јајце кое Немеза го оставила во мочуриштето. Јајцето го пронашла супругата на Тиндареј Леда и од него е родена прекрасната убава Елена.
Култ
Немеза особено била почитувана помеѓу Јонците. Две најпознати средишта на нејзиниоткулт биле во Смирна и во Атика (во Рамнунт). Подоцна, во еленистичко-римската епоха под влијание на религијскиот синкретизам станала универзално божество сродно со Кибела, Адрастеја и Изида. Посебно е почитувана при одржување на игри бидејќи бдее над правилата за игра и одлучува за победникот. Поради тоа нејзини статуи се чести во гимназиите, амфитеатрите и на хиподромите. Посебно ја почитувале војниците, робовите, но и оние кои се ослободени.
Ликовна уметност
Најпозната е нејзината култна статуа во Рамнунт, дело на фидијиниот ученик Агоракрит од Пар. Познати се и неколку релјефни претстави на кои божицата е претставена со своите атрибути: теразије (терезија, тркало, меч, бич, лак и стрела, узди.
Стреличарство на Летните олимписки игри 2004 — мажи екипно
Стреличарство на Летните олимписки игри 2004 година за мажи екипно — дисциплина која се одржала на стадионот „Панатинаико“ во Атина, Грција на 21 август.
Натпреварувањето било последниот настан во стреличарство што се одржало на 21 август. Корејскиот тим, откако бил спречен да освои какви било индивидуални медали, победил во оваа конкуренција.
Резултати
Бронзен медал: победила против  237-235
Тихоокеански острови
Тихоокеански острови или пацифички острови — поим кој се однесува на островите во Тихиот Океан. Зависно од контекстот, може да ги подразбира земјите и островите во Океанија од заедничко австронезиско потекло, или пак оние подоцна населени од такви народи.
Поимување
Поимот „тихоокеански острови“ може да има различни значења. Според едно, ова ја подразбира Океанија во геополитичка смисла. Некаде, под поимот се мисли на островите колонизирани од Британците, Французите, Холанѓаните, Американците и Јапонците, како што се Питкерн, Тајван и Борнео. Други пак, ги подразбираат островите од австронезиско потекло како Тајван, Индонезија, Микронезија, Полинезија и островите на Бурма, кои водат потекло од неолитските култури на островот Тајван. Во рамките на Тихиот Океан има многу острови кои не се сметаат за дел од Океанија. Такви се архипелагот Галапагос (Еквадор), Алеутските Острови (Алјаска, САД), Ванкувер (Канада), Сахалин и Курилските Острови (Русија), Тајван и останатите острови на Република Кина. Такви се и Филипините, островите во Јужнокинеското Море, највеќето острови во Индонезија и Јапонија, која се состои од островите во Јапонскиот Архипелаг.
Тихоокеански острови по површина (преку 10.000 км2)
На списоков се наведени сите острови сместени во географското подрачје на Тихиот Океан и зафаќаат површина од преку 10.000 квадратни километри.
Ацтечка тројна алијанса
Ацтечката тројна алијанса или позната како Ацтечка Империја била алијанса помеѓу ацтечките градови-држави: Теночтитлан, Тешкоко и Тлакапан. Овие градови-држави управувале со регионот наречена Мексиканска долина од 1428 сè до шпанската колонизација на Америка под водство на Хернан Кортез во 1521 година.
Алијансата била создадена од Ицкоатл од Теночтитлан, Незахуалкојотл од Тешкоко од Тлакопан со 1428 година. Доминантен партнер бил Теночтитлан.
Федерално истражно биро
Федералното истражно биро (Federal Bureau of Investigation) — агенција во склоп на Министерството за Правда на Соединетите Американски Држави којашто функционира и како федерално тело за криминална истрага и како внатрешна агенција за разузнавање. ФИБ има правна истражувачка надлежност за прекршоци во повеќе од 200 категории на федерални злодела. Неговото мото е „Верност, храброст, интегритет“ („Fidelity, Bravery, Integrity“), кое е име што одговара на иницијалите на Бирото на англиски јазик. Седиштето на ФИБ или зградата Џ. Едгар Хувер, се наоѓа во Вашингтон, Колумбија. Во поголемите градови низ САД сместени се педесет и шест теренски канцеларии како и преку 400 постојани канцеларии во помалите градови и места ширум земјата. Во Амбасадите ширум САД се наоѓаат повеќе од 50 меѓународни канцеларии наречени „правни советници“.
Задачи и приоритети
Во 2008, како фискална година, вкупниот буџет на ФИБ изнесувал околу 6, 8 милиони долари, вклучувајќи ги и оние 410 милиони долари инцестирани во програми за контра-тероризам, контра-разузнавање, интернет криминал, информатичка технологија, безбедност, форензичари, обука и кривични програми. ФИБ е основано во 1908 година под името Истражно Биро. Ова име е променето во Федерално Истражно Биро во 1935 година. Главната цел на Бирото е да ги заштити Соединетите Американски Држави од тероризам и надворешни разузнавачки закани, да ги поддржи и спроведе правните закони на САД и да им обезбеди ред на владеење и кривична правда за федералните, државните, општинските и меѓународните агенции и партнери. Во моментов, главните приоритети за истражување на ФИБ се : 1. 	Да ги заштити САД од терористички напади 2. 	Да ги заштити САД од надворешни разузнавачки операции и шпионажа 3. 	Да ги заштити САД од закани преку интернет и криминал преку врвна технологија 4. 	Да се бори против јавната корупција на секој начин 5. 	Да ги заштитува граѓанските права 6. 	Да се бори против меѓудржавните/државните криминални организации и претпријатија (организиран криминал) 7. 	Да се бори против организиран канцелариски криминал 8. 	Да се бори против зголемен насилен криминал 9. 	Да ја надградува технологијата за успешно извршување на задачите на ФИБ Во август 2007 година, главните категории за поднесување на кривични пријави како резултат на истражувањата на ФИБ, беа : 1. 	Грабежи на банки и ненамерни злодела (107 пријави) 2. 	Дроги (104 пријави) 3. 	Напад и заговор (81 пријава) 4. 	Материјали за сексуално искористување на малолетници (53 пријави) 5. 	Поштенски измами, измами и измами со кражби (51 пријава) 6. 	Банкарска измама (31 пријава) 7. 	Забрана за бизниси со нелегално коцкање (22 пријави) 8. 	Телефонска, радио или телевизиска измама (20 пријави) 9. 	Изнудување во трговија (грабеж и изнудување во полето на меѓудржавната трговија) (17 пријави) 10. 	Актот за Организации Поврзани со Изнудување и Корупција (ОПИК) - забранети активности (17 пријави)
Правна надлежност
Мандатот на ФИБ е воспоставен во Законикот на Соединетите Американски Држави, Наслов 28, Пасус 533 каде што на Врховниот Обвинител му се дава надлежност за „ назначување на службеници кои ќе го откриваат секој криминал против САД“. Другите федерални статути му даваат надлежност и одговорност на ФИБ во однос на откривање на одделни злодела. Џ. Едгар Хувер започнал со прислушкување во 1920 година откако со Забраната во 1920 не му било одобрено да апси шверцери на алкохол. Во еден случај од 1927 година еден шверцер на алкохол бил фатен преку контролирање на неговиот телефон и случајот го поднел до Врховниот Суд, кој одлучил дека ФИБ може да ја има таа привилегија за контролирање во своите истражувања и дека со тоа не го прекршува Четвртиот Амандман освен ако ФИБ не провали во куќата на осомничениот за да го комплетира случајот. По жалбата поднесена со Забраната, Конгресот во 1934 година го донесе Комуникацискиот Акт кој наложувал забрана за контролирање на телфонски апарати, но кој дозволувал прислушкување. Во друг случај од Врховниот Суд, во 1939 година судот донесе наредба дека според законот од 1934 година, доказите со кои ФИБ се здобило преку контролирање на телефон не се одобрени за на суд. Откако во 1927 година било одобрено прислушкувањето на телфони од страна на Врховниот Суд, Конгресот во 1967 година го усвоил Актот за Заедничка Контрола на Криминалот и Безбедност на Улиците, со кој на јавните власти им се дозволува контролирање на телефоните доколку пред тоа добијат налог за истото. Главното оружје на ФИБ во борбата против организираниот криминал, е Актот за Огранизации поврзани со Уценување и Корупција (АОУК). ФИБ исто има одговорност да спроведе усогласување на Актот за Граѓански Права во САД од 1964 година и да ги истражува злоупотребите на овој Акт а со тоа и во соработка со Министерството за Правда да ги гони и казни оние кои го злоупотребуваат актот. ФИБ истовремено има и надлежност во Администрацијата за Спроведување Мерки против Дроги која е спроведена според Актот за Заштита од Недозволени Супстанци од 1970 година. Патриотскиот Акт на САД ги зголеми моќите за кои е надлежно ФИБ, особено во областа на контролирање на телефони и надгледување на активностите на Интернет. Една од најконтроверзните одредби од Актот е таканаречената „ѕирнување и поткажување“, со кое ФИБ се здобива со право да пребарува некоја куќа и кога нејзините сопственици се отсутни и не се задолжени да ги известат сопствениците за претресот во наредните неколку недели. Преку Патриотскиот Акт ФИБ исто така има дозвола и да ги истражува архивските податоци за личностите за кои се сомневаат дека се поврзани со тероризам. Информациите кои ФИБ ги има во своја сопственост од истрагите се предаваат до Јавниот Правобранител или до Министерството за Правда, када што се одлучува дали се потребни понатамошни истраги или дејствувања.
Историја
Почетоците на Федералното Биро за Истражувања Во 1886 година во Вабаш, Илиноис во St. Louis & Pacific Railway Company, Врховниот Суд изјасни дека соединетите држави немаат право да ја регулираат меѓудржавната трговија. Во 1887 година бил донесен Меѓудржавниот Трговски Акт кој создал федерална одговорност за спроведување на меѓудржавни закони. Министерството за Правда, кое од своето основање во 1870 година вработило неколку инспектори со постојан работен однос, не направило никакви напори за го зголеми бројот на вработени сè до крајот на тој век кога Врховниот Обвинител Чарлс Џозеф Бонапарте за ангажирање на инспектори контактирал со други агенции меѓу кои и Тајната Служба. Но Конгресот преку Актот донесен во 1908 година му забрани на Министерството за Правда на овој начин да ги експлоатира работниците во Државната Благајна. Тогаш, Јавиот Обвинител го формирал официјалното Истражно Биро (ИБ) во коешто работеле негови одбрани специјални агенти. Тајната служба на Министерството за Правда го обезбедила со 12 специјални агенти кои станале и првите агенти на новосоздаденото Истражно Биро. Со оглед на тоа, агентите на ФИБ автоматски станале и агенти на Тајната Служба. Својата надлежност тие ја добиле со помош на Меѓудржавниот Трговски Акт од 1887 година. ФИБ ја зголеми соработката со специјалните агенти на 26 јули 1908 година, кога на власт беше претседателот Теодор Рузвелт. Една од првите задачи на Бирото било истражување на јавните куќи со цел да се спроведе „Актот за заштита од трговија со бело робје “ или познат како Mann Act, кој насила стапил на 25 јуни 1910 година. Во 1932 година Бирото било преименувано во Истражно Биро на Соединетите Американски Држави. Во наредната година ФИБ соработувало со Бирото за Забрани и се преименувало во Оддел за Истрага (ОЗИ) сè до своето осамостојување во 1935 година кога станало служба во склоп на Министерството за Правда. Истата година, неговото име било и официјално променето од Оддел за Истрага до денес познатото Федерално Истражно Биро или ФИБ.
Директорската функција на Џ. Едгар Хувер
Директорот на Истражното Биро, Џ. Едгар Хувер, станал првиот директор на ФИБ и му служел на Бирото цели 48 години додека било познато и како Истражно Биро, Оддел за Истрага и секако Федерално Истражно Биро. По смртта на Хувер, била донесена легислатива со која секој нареден директор на ФИБ ќе има рок на служба од максимум 10 години. Во 1932 година како резултат на вложениот труд од страна на Џ. Едгар Хувер, официјално била отворена Лабораторијата за Научно Разоткривање на Криминал односно лабораторијата на ФИБ. Во текот на неговата служба Џ. Едгар Хувер бил дел од речиси сите проекти и случаи на ФИБ. Во текот на „Борбата против Криминалот“ од 30-тите години(1930 и натаму), агентите на ФИБ успеале да заробат или убијат голем број на озлогласени криминалци обвинети за киднапирање, грабежи и убиства низ земјата. Најпознати од нив се : John Dillinger, "Baby Face" Nelson, Kate "Ma" Barker, Alvin "Creepy" Karpis, и George "Machine Gun" Kelly. Други задачи кои ги имало бирото биле да се намали влијанието и распространетоста на Ку Клукс Кланот. Исто така, преку работата на Edwin Atherton, во 20-тите години (1920 и натаму) ФИБ успеало да зароби цела група на мексикански нео-револуционери на Калифорниската граница.
ФИБ и државната безбедност
Почнувајќи од 40-тите па сè до 70-тите години, Бирото се занимавало со истражување на шпионажа против САД и нејзините сојузници. Уапсени биле осум Нацисти кои планирале вршење на саботажа врз Американски мети, а шестмина биле погубени. Во истиот период соработката на САД со Велика Британија за разбивање на шифри, каде што работело и ФИБ, придонела за разбивање на дипломатски и разузнавачки шифри на Советскиот Сојуз и за полесно дешифрирање на нивната комуникација од страна на британските и американски власти. Со ова исто така се покажало дека во САД постојат американски граѓани кои работат за разузнавачки служби на Советскиот Сојуз. Со овој проект управувал Хувер, меѓутоа неуспешно, бидејќи сè до 1952 година не ја известувал ЦРА или Централна Разузнавачка Агенција (CIA) за своите дејствувања. Откривањето на советските шпиони кои работеле во САД, му овозможило на Хувер да ја исполни својата долгогодишна опсесија и покрај заканите кои ги добивал од Левицата во САД, почнувајќи од организаторите на Комунистичката Партија на САД па сè до Американските Либерали кај кои не постоеле никакви револуционерни стремежи. ФИБ и Атентатот на Кенеди Кога Претседателот Џон Ф. Кенеди бил убиен, правосудната надлежност била доделена на градските полициски станици, сè додека новиот Претседател Линдон Б. Џонсон не го одредил ФИБ да биде надлежно за истрагата. За во иднина да се избегне недоразбирање околу тоа кој е надлежен за случаите со убиства кои се од федерална важност, Конгресот донел закон со кој истрагите за смрт на федерални службеници е надлежност на ФИБ.
Специјални единици на ФИБ
Во 1984 година ФИБ формирал елитна единица која би помогнала со проблемите кои би можеле да настанат на Летните олимписки игри во од 1984 година и кои најмногу се однесуваат на тероризам и потежок вид на криминал. Формирањето започнало уште од 1972 година од лените Олимписки игри во Минхен, Германија каде што бил убиен израелски атлетичар. Таа екипа била именувана како Екипа за Спас од Заложништво (ЕСЗ) и истата делувала како предводник на ФИБ до националната едниница SWAT во такви постапки или во сите случаи на тероризам од кој било вид. Во 1984 исто така била создадена и Екипа за Компјутерски Анализи и Реагирање (ЕКАР). При крајот на 80-тите и почетокот на 90-тите години започнало преназначувањето на 300 агенти од одделот за странски контра-разузнавачки должности во одделот за криминално насилство и прогласувањто на криминалното насилство за шести најважен државен приоритет. Но поради недостатокот од персонал во другите веќе основани оддели, и поради фактот што териризамот по Студената Војна не се сметал повеќе за закана, ФИБ започна да соработува со локалните полициски станици и да им пружи помош во други прекршочни дела како фаќање на бегалци кои пребегнувале преку граница. Лабораторијата на ФИБ исто така развила и испробување со ДНК, со што се продолжила пионерската активност за идентификација која започнала уште во 1924 година со системот за земање отпечатоци од прст.
Значајни активности во 90-тите
Во периодот меѓу 1993 и 1996 година, ФИБ ја зголемило улогата во активностите против контра-тероризамот а како повод за тоа било бомбардирањето од 1993 година на Светскиот Трговски Центар во Њујорк, Њујорк и бомбардирањето од 1995 година во Оклахома Сити како и апсењето на терористи со домашно произведени бомби или Unabomber од 1996 година. Технолошките достигнувања и вештини на Лабораторијата на ФИБ помогнале и обезбедиле сите три случаи успешни да бидат спроведени, но ФИБ во овој период исто така било соочено и со јавни протести, кои траат и до денес. Откако Конгресот ги донел Актот за Комуникациска Помош при Спроведување на Закони (АКПСЗ) во 1994, Актот за Реализација и Одговорност кон Здравствено Осигурување (АРОЗО) во1996 и Актот за заштита од Економска Шпоионажа (АЕШ) во 1996 година, ФИБ во 1998 за да се надоврзе на нив остварил технолошки напредок, како што бил и случајот од 1991 година со екипата на CART. Центарот за Проценка на Компјутерски Истражувања и Инфраструктурни Закани (ЦПКИИЗ) и Центарот за Државна Инфрастурктурна Заштита (ЦДИЗ) биле создадени за да се справат со зачестените проблеми поврзани со Интернет како што се компјутерски вируси, црвчиња, и други штетни програми кои можат да предизвикаат штета низ територијата на САД. Со овие технологии, ФИН го зголемило електронското набљудување во истражувањата поврзани со јавната и државната безбедност и ги прилагодило на начинот на којшто овие технолошки напредоци се справуваат со проблеми од таква природа. Периодот по бомбардирањето на 09. 11. 2001 Неколку месеци по нападот од 11 септември 2001 година, Директорот на ФИБ Роберт Мулер, кој дал заклетва една недела пред нападите, повикал на повторно изградување на структурите и операциите на ФИБ. Во однос на тоа, тој секое федерално злосторство го назначил за врвен приоритет, вклучувајќи ги и заштитата од тероризам, справување со странски разузнавачки операции, како и со закани за безбедност на интернет, други високотехнолошки прекршоци, бело робје, и повеќе акти за криминално насилство.
Организација
Федералното Истражно Биро е организирано во пет функционални гранки и Директорската Канцеларија која е составена од неколку административни канцеларии. Со секоја гранка раководи Извршен Помошник Директор. Секоја канцеларија и оддел во склоп на гранката се раководени од Помошник '''Директор. ФИБ е организирано на следниов начин''': •	Директорска Канцеларија o	Канцеларија за Конгресни Прашања o	Канцеларија за Прашања за Еднакви Работни Можности o	Канцеларија на Генералниот Советник o	Канцеларија за Интегритет и Согласност o	Канцеларија на Народен Правобранител o	Канцеларија за Професионална Одговорност o	Канцеларија за Јавни Прашања o	Одделение за Истрага o	Одделение за Услуги за Олеснувања и Логистика o	Одделение за Финансии o	Одделение за Управување со Регистри o	Одделение за Планирање на Ресурси o	Одделение за Безбедност •	Гранка на Народна Безбедност o	Одделение за контра-разузнавање o	Одделение за контра-тероризам o	Директорат за разузнавање o	Директорат за оружје за Масовно Уништување Гранка за Криминални и Интернет Услуги и Реагирање o	Одделение за Криминални истрагиCriminal Investigative Division o	Одделение за Интернет Cyber Division o	Група за Реагирање во Критични Ситуации o	Канцеларија за Меѓународни Операции o	Канцеларија за Коррдинација на Спроведување Закони •	Гранка за Човечки РесурсиHuman Resources Branch o	Одделение за ОбукаTraining Division o	Одделение за Човечки Ресурси •	Гранка за Наука и Технологија o	Одделение за Кривична Правда, Услуги и Информации o	Лабораториско Одделение o	Одделение за Оперативна Технологија o	Канцеларија за Специјална Технологија и Апликации •	Гранка за Информатика и Технологија o	Одделение за Операции во Информатичката Технологија o	Канцеларија за Информатичка Политика и Палирање o	Канцеларија за Информатичко Управување со Програми o	Канцеларија за Информатички Развој на Системите o	Канцеларија на Шеф на Науките